स्कैल्प के रिंगवर्म का उपचार करना फैलने से रोकना और पुनर्संक्रमण से बचना
यदि आपमें निम्न लक्षण दिखाई पड़ें तो डाक्टर से मिलकर रिंगवर्म की पुष्टि करवाएँ:  स्कैल्प पर गोल, बाल-रहित चकत्ते हों या यदि बाल हों तो फोलिकिल के पास से टूटे हुए हों। यदि आपके बाल गहरे काले हों तो ये स्कैल्प पर बाल टूटने के स्थान पर काले डाट्स जैसे दिख सकते हैं। ये चकत्ते / दाग धीरे-धीरे समय के साथ बड़े हो सकते हैं। संक्रमित जगह लाल या ग्रे रंग का हो सकता है और उसमें से पपड़ी निकल सकती है। इन जगहों पर दर्द हो सकता है विशेषकर छूने से। आपके बाल आसानी से झड़ रहे हों। कुछ लोगों में, स्कैल्प पर सूजन हो सकती है, उसमें से मवाद निकल सकता है और उस पर पीली पपड़ी बन सकती है। जिन व्यक्तियों में ये लक्षण विद्यमान हों, उन्हें बुखार भी हो सकता है या उनके लिम्फ़-नोड्स के आकार बढ़े हुए भी हो सकते हैं। यह समझ लेना महत्वपूर्ण है कि सिर्फ ऐन्टी-फंगल शेम्पू से बाल धोने से रिंगवर्म समाप्त नहीं हो सकते हैं। इसके साथ-साथ आपको डाक्टर से मिलकर ऐन्टी-फंगल दवाएं भी लेनी पड़ेंगी। परंतु शेम्पू रिंगवर्म को फैलने से रोक सकता है जिससे आपका रोग जल्दी ठीक हो जाएगा। शेम्पू के प्रकृति और सांद्रता के आधार पर यह निर्भर होगा कि वह आपको बिना बिना पर्चे के मिल जाएगा या उसके लिए डाक्टर के प्रेस्क्रिप्शन की आवश्यता होगी।   आम तौर पर प्रयोग में आने वाले शेम्पू में सेलीनियम सलफाइड (selenium sulphide) या कीटोकोनाजोल (ketoconazole) होता है। यदि डाक्टर ने कुछ और सलाह न दी हो या शेम्पू के पकेजिंग पर मैन्यूफैक्चरर द्वारा कोई अन्य निर्देश नदिये गए हों तो उपचार के शुरुआत में शेम्पू को सप्ताह में दो बार प्रयोग करें । गर्भवती महिलाओं और बच्चों पर शेम्पू का प्रयोग करने से पहले डाक्टर से परामर्श कर लें। सिर के बाल शेव न करें। चूंकि स्कैल्प पर भी फंगस है अतः आप संक्रामण से छुटकारा नहीं पाएंगे। बल्कि ऐसा भी हो सकता है के दाग और स्पष्ट हो जाएँ तथा आपको शर्मिंदगी का सामना करना पड़े। इन दवाओं को आप डाक्टर के प्रेस्क्रिप्शन से प्राप्त कर सकते हैं। इन्हें, आप किसी बच्चे  या स्वयं को, यदि आप गर्भवती हैं तो, बिना डाक्टर के सलाह के न दें। प्रेस्क्रिप्शन से प्राप्त नीचे दी गई दवाएं फंगस को समाप्त तो कर देंगी परंतु इनके साइड-इफ़ेक्ट्स भी होंगे जिन पर विचार करना आपके लिए आवश्यक होगा:   टेर्बाफाइन (Terbafine), लैमिसिल (Lamisil) — आम तौर पर इस दवा की एक गोली प्रतिदिन लगभग चार सप्ताह तक ली जाती है और यह प्रभावी भी होता है। सामान्यतया इसका साइड इफेक्ट थोड़े समय के लिए होता है जिसमें मिचली, डायरिया, पेट बिगड़ना, खराश या स्वाद में परिवर्तन का अनुभव हो सकते हैं। यदि आप साइड इफ़ेक्ट्स का अनुभव करते हैं तो अपने डाक्टर से मिलें। यदि आपको लिवर की बीमारी है या ल्यूपस है तो शायद आप इस दवा को न ले सकें।  ग्रीसिओफुल्विन (Griseofulvin) ग्रिफुल्विन वी, ग्रिस-पेग (Grifulvin V, Gris-Peg) — यह एक स्प्रे है जिसे प्रतिदिन 10 सप्ताह तक लिया जाता है। इससे मिचली, उल्टी, डायरिया, सिरदर्द और पेट बिगड़ने के साइड इफ़ेक्ट्स हो सकते हैं। सभी को यह जानना आवश्यक है कि यदि किसी महिला ने, गर्भवती होने के दौरान या गर्भधारण के तुरंत पहले  या किसी पुरुष ने पिता बनने से छः माह पहले इसका सेवन किया है तो पैदा होने वाले बच्चे में जन्मजात कमियाँ हो सकती हैं। ग्रीसिओफुल्विन (Griseofulvin) के सेवन से प्रोजेस्टोजेन तथा अन्य गर्भ निरोधक पिल्स जिसमें प्रोजेस्टोजेन विद्यमान हो, की प्रभाविता कम हो सकती है। जो व्यक्ति इस दवा का सेवन कर रहे हों उन्हें गर्भ-निरोध के अन्य तरीकों जैसे कंडोम का प्रयोग करना चाहिए। स्तन-पान कराने वाली महिलाओं तथा ऐसे व्यक्ति जिन्हें लिवर की बीमारी या ल्यूपस हो, को इस दवा का सेवन नहीं करना चाहिए। इस दवा को लेने के बाद ड्राइव न करें और ध्यान रखें कि इस दवा के प्रयोग से आपकी एल्कोहल के प्रति संवेदनशीलता बढ़ जाती है।  इट्राकोनाजोल (Itraconazole) — इस दवा का पिल लगभग एक या दो सप्ताह तक लिया जाता है। इससे मिचली, उल्टी, डायरिया, सिरदर्द और पेट में तकलीफ हो सकती है। बच्चों, ज्यादा उम्र के लोगों और लिवर की बीमारी से ग्रस्त लोगों को यह दवा नहीं लेनी चाहिए। यदि आपके जानवरों के बालों में चकत्ते हों तो वे आपके लिए संक्रमण के श्रोत हो सकते हैं। जब आप उन्हें सहलाते हैं, उनके साथ किसी भी तरह का कार्य करते हैं या उन्हें प्रशिक्षित करते हैं तो आपको यह रोग लग सकता है इसलिए उक्त क्रियाओं के बाद अपने हाथ अवश्य धुलें। मनुष्य तक इस रोग के पहुँचने के लिए निम्नलिखित जानवर श्रोत हो सकते हैं:  कुत्ते बिल्लियाँ घोड़े गायें बकरियाँ सूअर यह फंगस एक दूसरे की त्वचा के संपर्क से फैल सकता है। निम्नलिखित लोगों के संपर्क में आने में जोखिम का स्तर ज्यादा होता है:  ऐसे लोग जिनमें रिंगवर्म का संक्रामण शरीर के अन्य हिस्सों में हो जैसे कि एथलीट्स फूट या जॉक इच। यदि आप संक्रमित स्थान को खुजाते हैं और उसके तुरंत बाद सिर को छूते हैं तो आप फंगस को स्कैल्प पर स्थानांतरित कर सकते हैं। हेयर ड्रेसर, बारबर्स और हेयर स्टाइलिस्ट क्योंकि ये लोग बहुत से लोगों के बालों के संपर्क में आते हैं। स्कूल नर्सें और डे-केयर कर्मचारी जो बहुत से बच्चों के संपर्क में आते हैं। ऐसे लोग जिनके परिवार का कोई सदस्य या जिनके सेक्चुअल पार्टनर संक्रमित हों। ऐसी सभी वस्तुओं, जिनमें यह फंगस हो, को असंक्रमित करें या उन्हे बदल दें। निम्नलिखित वस्तुएँ आसानी से फंगस को स्थानांतरित कर सकते हैं:  हेयर ब्रश, कंघे या हेयर इम्प्लीमेंट्स। एक भाग ब्लीच और तीन भाग पानी के विलयन में उक्त वस्तुओं को एक घंटे तक भिगोएँ। तौलिये, बेड शीट्स, जिम या रेस्लिंग मैट्स और पहनने के वस्त्र। इन्हें धुलते समय डिस-इन्फेक्टेंट या ब्लीच को पानी में मिलाकर धुलें।
दिख रहे लक्षणों की जांच करें: अपने बालों को ऐन्टी-फंगल शेम्पू से धुलें: ऐन्टी-फंगल दवाएं लें: पशु चिकित्सक द्वारा अपने पालतू और फार्म के जानवरों की जांच कराएं: संक्रमित हिस्सों को मत छूएँ: संक्रमित वस्तुओं को असंक्रमित करें:
https://www.wikihow.com/Treat-Scalp-Ringworm https://www.wikihow.com/Treat-Scalp-Ringworm
Treating Ringworm of the Scalp Preventing the Spread and Avoiding Reinfection